OpenLLM-France/wikimedia huggingface dataset:
# Can Pau Sirés

Can Pau Cirès és una obra de Premià de Dalt (Maresme) protegida com a bé cultural d'interès local.

## Descripció

Edifici de planta baixa i dues plantes pis. Té balcons al primer pis i finestrals al segon. La coberta és plana amb balustres.

## Història

El nom de l'edifici prové de Pau Cirès, un carnisser de Premià de mitjan segle xviii. La decoració actual ve donada per una rehabilitació de finals del segle xix que passà a utilitzar-se com a casa d'estiueig.

## Referències

* 1 2 «Can Pau Cirès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
# Ricky Steamboat

Richard Henry Blood (28 de febrer de 1953), més conegut com a Ricky Steamboat, és un lluitador professional estatunidenc.

## Enllaços externs

* Perfil al WWE Hall of Fame (anglès)
# Ricky «Lash» Lazaar

Ricky «Lash» Lazaar (Califòrnia, 1935 - 7 de març de 2015) fou un periodista estatunidenc. Es va traslladar a Mallorca el 1960 després d'haver treballat a la Warner Bros, la televisió NBC i diverses produccions de Hollywood. A l'illa va començar al Daily Bulletin, on publicava la columna The Ricky Lash Lazzar Show, molt popular entre la colònia britànica i nord-americana. Durant més de 18 anys va tenir en antena un programa en anglès, en el qual desenvolupava una indubtable labor d'apropar la vida i la cultura mallorquines als residents i turistes anglosaxons. Al seu programa sonaren els primers acords del pop i el rock anglosaxó, difícils d'escoltar a la Mallorca de l'època. Al cap i a la fi fou pioner de la ràdio en anglès a l'illa.
Va alternar la pràctica del periodisme amb la dinamització de la vida nocturna. Obrí una de les primeres discoteques de l'illa, Zorbas, on introduí l'última moda de l'estètica de les sales de festa. Als anys 70 adaptà un molí del Jonquet en un bar, des d'on entrevistava destacats personatges britànics i americans per a una emissora regional. Pels seus micròfons desfilaren Frank Sinatra, Dean Martin i primeres figures de la lliga anglesa. El 2007 va rebre el Premi Ramon Llull.

## Enllaços externs

* Notícia de la concessió al Diario de Mallorca
# Campionat d'Europa d'handbol

«Campionat d'Europa d'handbol» té aquests significats:
* Campionat d'Europa d'handbol femení: campionat d'handbol entre seleccions nacionals formades per dones.
* Campionat d'Europa d'handbol masculí: campionat d'handbol entre seleccions nacionals formades per homes.
# Cal Ribó (Peramola)

Cal Ribó és una obra de Peramola (Alt Urgell) inclosa a l'Inventari del Patrimoni Arquitectònic de Catalunya.

## Descripció

Habitatge particular de construcció típicament popular. Actualment abandonada i en estat ruïnós. Ha sofert diverses obres de remodelació paleses en inscripcions a diversos indrets de l'edifici. La més antiga és de 1633 i es troba en una de les bigues que sostenen la galeria, una altra és de 1704 i a la llinda de la porta hi ha la de 1728. Una sèrie de bigues estan rematades amb caps antropomòrfics.

## Referències

* ↑ «Cal Ribó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Cal Riera (Sora)

Cal Riera és una masia de Sora (Osona) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular amb tres plantes construïda amb pedres i plaques de fang. El teulat a doble vessant ha estat totalment remodelat. L'exterior de la casa, per bé que conserva totes les estructures i les llindes descobertes, ha estat cimentat. A les llindes de les portes i finestres hi ha diverses inscripcions: AVE MARIA, l'anagrama de Crist i la data de 1693.

## Història

Tal com es conserva, la casa de Cal Riera és i ha estat la més gran d'un nucli de cases elevat respecte el riu. Cal Traginer, Cal Fuster (mig enderrocada) i una tercera casa que el propietari de Cal Riera encara recorda just davant de casa seva on hi ha una piscina, i de nom oblidat, formaven aquest petit nucli. Sols Cal Riera continua habitada temporalment.

## Referències

* 1 2 «Cal Riera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Cantó de Miribel

El cantó de Miribel és un cantó francès del departament de l'Ain, situat al districte de Bourg-en-Bresse. Té 5 municipis i el cap és Miribel.

## Municipis

* Beynost
* Miribel
* Neyron
* Saint-Maurice-de-Beynost
* Thil

## Història

Llista dels consellers generals successius :
| Data d'elecció | Identitat | Partit |
| 1982-1998 | Jean Beaufort | Divers droite, després UDF |
| 1998-2009 | Jacques Berthou | Divers gauche |
| 2009- | Pierre Goubet | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 8.969 | 11.505 | 12.957 | 15.184 | 16.784 | 19.195 | 20.592 |
| A partir de 1990: Població sense dobles comptes |||||||
# Ritten

Ritten (italià Renon) és un municipi italià, dins de la província autònoma de Tirol del Sud. És un dels municipis del districte i de Salten-Schlern. L'any 2007 tenia 7.144 habitants. Comprèn les fraccions d'Oberinn (Auna di Sopra), Unterinn (Auna di Sotto), Atzwang (Campodazzo), Klobenstein (Collalbo), Lengmoos (Longomoso), Lengstein (Longostagno), Gissmann (Madonnina), Mittelberg (Monte di Mezzo), Rotwand (Pietrarossa), Oberbozen (Soprabolzano), Signat (Signato), Sill i Wangen (Vanga) Limita amb els municipis de Barbian, Bozen, Kastelruth, Karneid, Völs, Jenesien, Sarntal i Villanders.

## Situació lingüística

| Pertinença lingüística (cens 2001) | 95,96% alemany |
| Pertinença lingüística (cens 2001) | 3,77% italià |
| Pertinença lingüística (cens 2001) | 0,26% ladí |

## Administració

Llista d'alcaldes :
| Període | Identitat | Partit |
| 2004- | Ferdinand Rottensteiner | SVP |

## Personatges il·lustres

* Peter Mayr, rebel tirolès de la revolta d'Andreas Hofer
* Bruno Platter, sacerdot i teòleg.
# Ritt Bjerregaard

Ritt Bjerregaard (Copenhaguen, 19 de maig de 1941 - Østerbro, 21 de gener de 2023) fou una política danesa, diverses vegades ministra al seu país, Comissària Europea de Medi Ambient entre 1995 i 1999, i alcaldessa de la seva ciutat natal del 2006 fins al 2023.
Va néixer el 19 de maig de 1941 a la ciutat de Copenhaguen. Després d'obtenir el seu certificat de magisteri l'any 1964 es dedicà a la docència elemental fins a l'any 1970.

## Activitat política
### Política nacional

Membre del Partit Socialdemòcrata (SD), el setembre de 1971 fou escollida diputada al Folketinget, nom amb el qual es coneix el Parlament de Dinamarca. Fou nomenada Ministra d'Educació entre setembre i desembre de 1973 i entre febrer de 1975 i gener de 1979, en ambdues ocasions en governs d'Anker Jørgensen. L'octubre d'aquell any fou nomenada Ministra d'Afers Socials, càrrec que va desenvolupar fins al desembre de 1981.

### Política europea

Renuncià al seu escó al Folketinget l'any 1995 per esdevenir el gener d'aquell any Comissària Europea en la Comissió Santer, en el càrrec de Comissària Europea de Medi Ambient. En la formació de la Comissió Marín ocupà el mateix càrrec de forma interina fins al setembre de 1999.

### Retorn a la política nacional

El febrer de l'any 2000 fou nomenada pel primer Ministre de Dinamarca Poul Nyrup Rasmussen Ministra d'Alimentació, Agricultura i Pesca, i va romandre en aquest càrrec fins al novembre de 2001. En les eleccions generals d'aquell novembre fou novament escollida diputada al Parlament, escó que abandonà el febrer de 2005.
En les eleccions municials de novembre de 2005 fou escollida alcaldessa de la ciutat de Copenhaguen, càrrec que inicià el gener de 2006 i que mantingué fins a finals de 2009.

## Referències

* ↑ «Ritt Bjerregaard er død i en alder af 81 år». dr.dk, 21-01-2023 [Consulta: 23 gener 2023].
* ↑ W, Christian. «The Post» (en anglès britànic), 23-01-2023. [Consulta: 3 febrer 2023].
# Resupinació

La resupinació generalment significa estar cap per avall, en posició supina, mirant cap amunt. Aquesta paraula deriva del llatí supinus. En un context biològic, aquest concepte comunament s'expressa amb els adjectius "resupinat" o "no-resupinat."

## Exemples en les plantes

Les estructures en plantes verdes sovint giren al voltant de les seves posicions originàries cap a una forma resupinada.

### Alstroemeriaceae

Els gèneres Bomarea i Alstroemeria sovint mostren fulles resupinades.

### Orchidaceae

En la família de les orquídies, Orchidaceae, els tèpals de les flors típicament comprenen tres sèpals i tres pètals. Un dels pètals, anomenat el llavi o labellum, és típicament força diferent dels altres dos i ve de la mateixa direcció de la flor com superfície estigmàtica. Quan es desenvolupa la poncella de l'orquídia el llavi normalment està més alt; en la majoria dels casos, la tija de la flor gira per presentar el llavi apuntant cap avall en el moment que la flor s'obre. És a dir, la majoria de les flors de les orquídies són resupinades. Com que la resupinació és la condició més comuna en les flors de les orquídies, la manca de resupinació és notable, les flors que no presenten resupinació es descriuen com a "no resupinades"

## Galeria

* Flors d'orquídia resupinades Cattleya aclandiae
* Flor d'orquídia no resupinades Calopogon tuberosus

## Exemples en els fongs

En els fongs, el terme "resupinat" descriu un cos fructífer que consta d'una superfície fèrtil adnada al substrat. Certs gèneres com Peniophora són notables pel fet de tenir moltes de les seves espècies resupinades.

## Referències

* ↑ Webster's New World Dictionary of the American Language, College Edition 1964, The World Publishing Company, Cleveland and New York
* ↑ http://www.mushroomthejournal.com/greatlakesdata/Terms/resup248.html#resup248
* ↑ C. Michael Hogan. 2008. Witch's Butter: Tremella mesenterica, GlobalTwitcher.com, ed. N. Stromberg Arxivat 2012-09-21 a Wayback Machine.
# Caragobius burmanicus

Caragobius burmanicus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 10 cm de longitud total.

## Hàbitat

És un peix de clima tropical i demersal.

## Distribució geogràfica

Es troba a Àsia: Myanmar.

## Observacions

És inofensiu per als humans.

## Referències

* ↑ Smith H. M. & Seale A., 1906. Notes on a collection of fishes from the island of Mindanao, Philippine Archipelago, with descriptions of new genera and species. Proc. Biol. Soc. Wash. v. 19. 73-82.
* ↑ BioLib (anglès)
* ↑ The Taxonomicon (anglès)
* 1 2 3 4 «Caragobius burmanicus» (en anglès). FishBase. Froese, Rainer; Pauly, Daniel (editors).
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.

## Bibliografia

* Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.

## Enllaços externs

* uBio (anglès)
# Riu Canjambari

El riu Canjambari és un riu que flueix a través de la regió d'Oio a Guinea Bissau. És un afluent del riu Farim. Al seu cabal hi preval el clima de sabana. La temperatura mitjana anual a la zona és de 24 °C. El mes més calorós és abril, quan la temperatura mitjana és de 29 °C i el més fred és juliol, amb 20 °C. La precipitació mitjana anual és de 1650 mil·límetres. El mes més plujós és agost, amb una mitjana de 493 mm de precipitació, i el més sec és febrer, amb 1 mm de precipitació.

## Referències

* ↑ Rio de Cajambari a geonames.org
* ↑ M.C Peel, B,L Finlayson, T.A McMahon. Updated world map of the Köppen-Geiger climate classification. 11, 2007. DOI 10.5194/hess-11-1633-2007.
* ↑ NASA Earth Observations Data Set Index Arxivat 2020-06-01 a Wayback Machine. 30 de gener de 2016
* ↑ NASA Earth Observations: Rainfall (1 month - TRMM) Arxivat 2019-04-19 a Wayback Machine. 30 de gener de 2016
# Can Tito Serra Nou

Can Tito Serra Nou és una obra eclèctica d'Alella (Maresme) inclosa a l'Inventari del Patrimoni Arquitectònic de Catalunya.

## Descripció

És un edifici civil, una casa gairebé cúbica, coberta per una teulada a quatre vessants i format per una planta baixa i dos pisos, del qual destaca el superior per les seves nou arcades de mig a cada façana. A la part frontal només n'hi ha tres d'obertes.
La planta baixa es prolonga lateralment en dos murs coronats amb merlets. L'element més remarcable de la construcció és la pedra vista o maçoneria.

## Història

Construït al segle xix dins el mateix recinte que l'anterior per tal de substituir-lo.

## Referències

* 1 2 3 «Can Tito Serra Nou». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Rotary Youth Leadership Awards

Rotary Youth Leadership Awards (RYLA) és un programa de lideratge coordinat pels clubs rotaris de tot el món. Cada any, milers de joves participen en aquest programa. Els joves de 13 a 30 anys són patrocinats pels clubs rotaris per assistir a l'esdeveniment organitzat pel comitè distrital del club. Els participants són triats pel seu potencial de lideratge. Els clubs rotaris i el districte rotari cobreixen totes les despeses dels participants. El format de l'esdeveniment varia de districte a districte, però comunament pren la forma d'un seminari, campament o taller per discutir habilitats de lideratge i aprendre aquestes habilitats a través de la pràctica. Els clubs rotaris i els districtes seleccionen als participants i faciliten el pla d'estudis de l'esdeveniment.
# Riu Jamuna

* Aquest article tracta sobre el riu de Bangladesh. Si cerqueu el riu de l'Índia, vegeu «Yamuna».
El Jamuna és un riu de Bengala, probablement un antic canal del Tista, que neix al districte de Dinajpur a Bangladesh, al sud del districte, ja prop del districte de Rangpur, a 25° 38′ N, 88° 54′ E﻿ / ﻿25.633°N,88.900°E﻿ / 25.633; 88.900, i segueix al sud fins a desaiguar a l'Atrai, un distributari del Ganges, prop del poble de Bhawanipur a 24° 38′ N, 88° 57′ E﻿ / ﻿24.633°N,88.950°E﻿ / 24.633; 88.950 després d'un curs de 143 km. A la part inferior és navegable per bots de certa envergadura.

## Vegeu també

* Bangali

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Rosa Codina Codina

Rosa Codina Codina (Ordal, 1987) és una dibuixant de còmic catalana autora de Rompepistas (2019), basat en la novel·la homònima de Kiko Amat. La seva obra també ha aparegut en fanzines, cartells i setmanaris com ara La Directa.
El 2021 fou triplement nominada als premis del Saló Internacional del Còmic de Barcelona, amb dues nominacions a la categoria al millor fanzine i una a l'autora revelació. Les dues obres nominades al millor fanzine foren Grano de pus (2020), juntament amb Aroha Travé; i Cómo hacer un comic sin tener ni puta idea (2020), amb Javier Marquina de guionista. Per altra banda, amb el còmic Rompepistas va competir a la categoria a l'autora revelació.
Posteriorment, Cómo hacer un comic sin tener ni puta idea fou també nominat al Premios del Cómic Aragonés.

## Obra

* 2019 - Rompepistas (Edicions La Cúplula)
* 2020 - Grano de pus
* 2020 - Cómo hacer un comic sin tener ni puta idea

## Premis i reconeixements

* 2021 - Nominació al premi a l'autora revelació de la 39a edició de Comic Barcelona.
* 2021 - Nominació al Premi al millor fanzine de la 39a edició de Comic Barcelona per Cómo hacer un cómic sin tener ni puta idea, juntament amb Javier Marquina.
* 2021 - Nominació al Premi al millor fanzine de la 39a edició de Comic Barcelona per Grano de pus, juntament amb Aroha Travé.

## Referències

* ↑ «"Rompepistas" de Rosa Codina - Librerías Zona Cómic» (en castellà). [Consulta: 2 maig 2022].
* ↑ «https://www.tebeosfera.com/autores/codina_rosa.html» (en castellà). Asociación Cultural Tebeosfera (ACyT), 2019. [Consulta: 2 maig 2022].
* ↑ «Rosa Codina y Aroha Travé». Arxivat de l'original el 2021-12-13. [Consulta: 2 maig 2022].
* ↑ «Premios y nominaciones de Rosa Codina». [Consulta: 2 maig 2022].
# Riu Klang

El riu Klang és un riu que flueix a través de la ciutat de Kuala Lumpur i l'estat de Selangor a Malàisia per desembocar en l'estret de Malacca. La seva longitud és de 120 km i la seva conca abasta uns 1288 km². Aquest riu té onze afluents principals.
Ja que flueix a través de la vall Klang, que és una zona densament poblada per més de quatre milions de persones, està considerablement contaminat.
Alguns grans projectes han reduït alguns trams del riu fins convertir-lo en un gran col·lector d'aigües pluvials, la qual cosa contribueix a les inundacions sobtades a Kuala Lumpur, especialment després de fortes pluges.
Aquest riu s'origina en terres altes, a 25 quilòmetres al nord-est de Kuala Lumpur. S'uneix amb 11 afluents principals com els rius Gombak, Batu, Kerayong, Damansara, Keruh, Kuyoh, entre d'altres.
En els últims anys, s'han vist cocodrils en alguns punts al llarg del riu.

## Referències

* ↑ «Klang River».
* ↑ Monday, 20 Apr 2020 10:48 PM MYT. «MCO has led to a much cleaner Klang River | Malay Mail» (en anglès). [Consulta: 3 febrer 2021].
* ↑ «Beautiful Scenery of the confluence of the Gombak and Klang rivers,..» (en anglès). [Consulta: 3 febrer 2021].
* ↑ «Klang River» (en anglès). [Consulta: 3 febrer 2021].
* ↑ Jo-Lyn, New. «Did you know that the Klang River crocodile is the DEADLIEST type in the world?» (en anglès americà), 16-03-2017. [Consulta: 3 febrer 2021].
# Riu Koko (Rusizi)

El riu Koko és un riu al districte de Rusizi del sud-oest de Ruanda que és un afluent de la dreta del riu Ruhwa, que forma el límit entre les regions occidentals de Ruanda i Burundi. Per la major part de la seva longitud, travessa el Parc Nacional de Nyungwe.

## Referències

* ↑ Rusizi Administrative Map.

## Bibliografia

* «Rusizi Administrative Map». National Institute of Statistics of Rwanda. Arxivat de l'original el 2012-11-13. [Consulta: 2 abril 2013].
# Dragados

Dragados, abans Dragados y Construcciones, posteriorment Dragados, Proyecto y Obra, a continuació, Dragados, Obras y Proyectos i finalment Dragados, S.A és una empresa de construcció d'Espanya creada en 1941 i que en 2002 va passar a formar part del grup ACS.
Va ser creada en 1941 pels enginyers de camins Luis Sánchez Guerra i Ildefonso Sánchez del Río per fer front a l'execució del dic oest del port de Palma, Mallorca que els havien adjudicat per concurs.
L'empresa després de la seva fundació va acollir força enginyers que com el mateix Luis Sánchez Guerra havien sofert pretericions en la seva carrera o que havien estat expulsats de l'escalafó estatal. L'empresa va créixer ràpidament fins a convertir-se pel 1951 en la primera empresa d'obres públiques d'Espanya.
Va tenir gran expansió internacionalment passant a formar part del Grup Dragados, que en 2002 després de la venda per 900 milions d'euros de la participació del 23,5% del banc Santander Central Hispano a la seva competidora ACS, presidida per Florentino Pérez, va passar a formar part del grup ACS.

## Referències

* ↑ Sáenz Ridruejo, Fernando «SÁNCHEZ DEL RÍO Y FERNÁNDEZ CASADO, DOS INGENIEROS DE LA GENERACIÓN DEL 27». Historia de las ciencias y de las técnicas, 1, 2004 [Consulta: 15 setembre 2013].
* ↑ «ACS toma el control de Dragados tras pagar 900 millones al SCH». El Pais, 29-04-2002.
# 428 aC

El 428 aC va ser un any del calendari romà prejulià. Era l'any 326 ab urbe condita, o de la fundació de Roma.

## Esdeveniments

* Eurípides estrena la tragèdia Hipòlit a les Dionisíaques d'Atenes i va guanyar el primer premi com a part d'una trilogia.
* Revolta de Mitilene. Durant la Guerra del Peloponès, la ciutat es va revoltar junt amb altres ciutats de l'illa (Metimna no la va seguir). Esparta les va ajudar enviant una flota comandada per Alcides.
* Esparta envaeix l'Àtica.
* Van ser elegits cònsols a Roma Aulus Corneli Cos i Tit Quinti Pennus Cincinnat.

## Necrològiques

* Anaxàgores, filòsof grec.
* Titus Livi diu que aquell any va morir el rei (lucumó) de Veios a mans del cònsol Aulus Corneli Cos en un combat singular. Altres autors diuen que va morir l'any 438 aC.

## Referències

* ↑ Carles Miralles «Introducció» a: Tragèdies vol. I: El ciclop; Alcestes; Medea; Els fills d'Hèrcules; Hipòlit; Andròmaca. Barcelona: Curial, 1977, p. 12
* ↑ Tucídides. Història de la Guerra del Peloponnès, III, 36
* ↑ Tucídides. Història e la Guerra del Peloponnès, III, 26
* ↑ Titus Livi. Ab Urbe Condita, IV, 19, 20
* ↑ «Anaxàgores». GEC. [Consulta: 24 desembre 2023].
* ↑ Titus Livi. Ab Urbe Condita, IV, 30-32
* ↑ Smith, William (ed.). «Tolumnius, Lar». A Dictionary of Greek and Roman biography and mythology. [Consulta: 24 desembre 2023].
# 1235
## Esdeveniments

* 20 d'abril el bisbe García Frontín II inaugura la catedral de Santa Maria de la Vega de Tarassona província de Saragossa.
* 8 d'agost: presa d'Eivissa per l'arquebisbe de Tarragona, Guillem de Montgrí, el comte de Rosselló Nunó Sanç i l'infant Pere de Portugal, en nom de Jaume I El Conqueridor.
* Setge de Constantinoble: l'emperador nicè Joan III Ducas Vatatzes i el tsar búlgar Ivan Assèn II assetgen Constantinoble en un intent de prendre-la dels seus governants llatins, Joan de Brienne i Balduí II. Àngel Sanudo negocia amb èxit una treva de dos anys.

## Naixements

* Ramon Llull, escriptor i erudit català.

## Necrològiques

* 5 de setembre, Colònia: Enric I de Brabant, duc de Brabant, comte de Brussel·les, comte de Lovaina, marquès d'Anvers i duc nominal de la Baixa Lorena
* Ma Yuan, pintor xinès i el membre més destacat de la família Ma

## Referències

* ↑ Benito Goerlich, Daniel «"Iluminaciones naturales y revestimientos cromáticos. Historia de los acabados de la catedral de Santa María de la Huerta de Tarazona (siglos XIII-XXI)", de Carmen Gómez Urdáñez». BSAA Arte, 86, 2020, pàg. 445–448. ISSN: 1888-9751.
* ↑ Torres Peters, Francesc Xavier «Aportació al coneixement de Guillem de Montgrí i de la conquesta de les Pitiüses de l'any 1235». Eivissa, 49, 2011, pàg. 2–9. ISSN: 1130-7803.
* ↑ Pons, M. «L'arquebisbe de Tarragona incorpora Eivissa i Formentera al Casal de Barcelona». El Nacional, 8 agost 2024. [Consulta: 9 agost 2024].
* ↑ Tricht, Filip Van. The Horoscope of Emperor Baldwin II: Political and Sociocultural Dynamics in Latin-Byzantine Constantinople (en anglès). BRILL, 2018-11-01, p. 62. ISBN 978-90-04-38318-0.
* ↑ Pring-Mill, R. D. F.. Estudis sobre Ramon Llull: 1956-1978. L'Abadia de Montserrat, 1991, p. 37. ISBN 978-84-7826-271-7.
# Flying Saucer Tour Vol. 1

Flying Saucer Tour Vol. 1 és un àlbum en directe del comediant Bill Hicks. A diferència dels seus altres àlbums, on el públic es mostra receptiu vers la seva actuació, aquest disc destaca per la negativa (o simplement absència de) reacció que Hicks rep al llarg de l'actuació per part del públic. Tot i les bones vendes i algunes notes sobre futures entregues de 'Flying Saucer Tour', és l'únic volum que se n'ha publicat.

## Llista de cançons

* "Intro " - 0:26
* "Summertime" - 2:49
* "The F Word" - 0:42
* "Smoking" - 2:01
* "Yul Brynner" - 1:25
* "Trying to Quit" - 4:56
* "The News" - 1:00
* "The War" - 3:45
* "Worst Audience Ever" - 1:03
* "More War" - 2:14
* "Are You Guys Drug Dealers?" - 1:50
* "Praying for Nuclear Holocaust" - 1:10
* "Girl of Your Dreams" - 2:16
* "Young Lady" - 1:26
* "Vs. the Audience 1" - 0:51
* "What's Wrong?" - 1:53
* "Vs. the Audience 2" - 4:40
* "School Days" - 3:18
* "Vs. the Audience 3" - 1:16
* "Working" - 1:15
* "Great Times on Drugs" - 7:11
* "Mandatory Marijuana" - 4:49
* "Penthouse Letters" - 2:48
* "Talking Car" - 3:38
* "Summer Trip" - 2:20
* "Drugs Have Done Good Things" - 3:10
* "Menu?" - 1:28
* "Beelzebozo" - 1:36
* "Cause of Sexual Thought" - 4:08
* "Mechanics of Pornography" - 3:09
* "Goodnight" - 0:44

## Referències

* Fitxa de l'àlbum a Rykodisc Records Arxivat 2007-01-06 a Wayback Machine.